Da erkebiskop Giovanni døde i 1328 (eller noen år senere) hadde hans 34 års virke i hovedstaden ført til et katolsk fellesskap på flere titusener, med mange kirker, klostre, skoler og andre institusjoner. Bibelen (muligens kun Det nye testamente) var også oversatt, skjønt til det mongolske erobrerfolkets språk og ikke til kinesisk. Salmenes bok, prestenes bønnebok og liturgiske hymner kom på öngütenes språk.